Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 771/11/8802	Košice I, 9.3.2012
EEČ : 2-63-49-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Košice I
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, XXXXX, , Slovensko
a
poškodeným:
1.	XXXXX 
	sídlo organizácie: XXXXX, XXXXX XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 30,01 € 
b.	Peňažná suma určená na všeobecne prospešné účely: 35,00 € 
c.	Konkrétny adresát peňažnej sumy určenej na všeobecne prospešné účely: I.Košická šachová škola, XXXXX XXXXX 
d.	Suma odovzdaná štátu na peňažnú pomoc obetiam trestnej činnosti: 35,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, XXXXX, , Slovensko
realizované policajtom Obv.odd. PZ XXXXX - Dargovských hrdinov pod spisovou značkou XXXXX

Skutková veta: 
- v Košiciach dňa 26.8.2011 v čase okolo 11.04 hod. na ul. XXXXX XXXXX na čerpacej stanici OMV natankoval do nádrže osobného motorového vozidla zn. Ford Puma Ect, zelenej metalízy EČV:XXXXX benzín XXXXX 95 v množstve 19,82 l v hodnote 30,01 EUR, za ktorý nezaplatil a z miesta ušiel, čím spol. AUTOSPOL Vlasatý, s.r.o. XXXXX XXXXX, XXXXX spôsobil škodu vo výške 30,01 EUR, pričom bol za obdobný čin v predchádzajúcich dvanástich mesiacoch postihnutý a to rozkazom Obvodného úradu v Košiciach, odbor všeobecnej vnútornej správy sp. č.: XXXXX zo dňa 28.6.2011, právoplatným dňa 21.7.2011 za priestupok proti majetku podľa § 50 ods. 1 zákona č. 372/1990 Zb. o priestupkoch v znení neskorších predpisov, 
Odôvodnenie: 
Uznesením povereného príslušníka OR PZ, Obvodného oddelenia PZ XXXXX Dargovských hrdinov sp. zn. ČVS: XXXXX zo 19.12.2011 bolo podľa § 199 ods. 1 Trestného poriadku začaté trestné stíhanie a  podľa § 206 ods. 1 Trestného poriadku vznesené obvinenie XXXXX pre prečin krádeže podľa § 212 ods. 2 písm. f) Trestného zákona na tom skutkovom základe, ako je to uvedené vo výrokovej časti tohto uznesenia. 

	Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

	Obvinený a splnomocnenec poškodeného uzavreli dňa 1.3.2012 dohodu o zmieri, v rámci ktorej splnomocnenec poškodeného súhlasil so zmierom a vyhlásil, že týmto sú jeho nároky na náhradu škody v predmetnej trestnej veci uspokojené. 

	Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoje konanie oľutoval a prisľúbil, že podobný skutok voči poškodenému sa už nebude opakovať. 

	Dňa 28.2.2012 obvinený zložil na depozitný účet pre zmier Krajskej prokuratúry v Košiciach č.ú. XXXXX peňažnú sumu vo výške 70,- € pre všeobecne prospešné účely, pričom 50 % z uvedenej peňažnej sumy patrí štátu na peňažnú pomoc obetiam trestnej činnosti a 50 % z uvedenej peňažnej sumy je určená pre 1. Košickú šachovú školu, XXXXX, XXXXX, č.ú. XXXXX.

	Táto suma je primeraná závažnosti spáchaného trestného činu.

	Obvinený a splnomocnenec poškodeného s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného činu, na mieru akou bol prečinom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci. 

	Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dagmar Vargová
prokurátorka